SAN FERNANDO CITY, La Union - Natay bayat a matamtaming ti maysa a lalaki kalpasan a binagsol ti nakainumanna idiay ili ti Agoo, probinsia ti La Union.
Iti imbestigasyon dagiti otoridad, naamuan nga inawis ti 25-anyos a suspek a ni Richard Buado, ti biktima a ni Freddie Aspiras, 27-anyos, addaan asawa, nga aginom iti balayna idiay Brgy. Sta. Ana kaduada ti maysa pay a lalaki.
Iti katengngaan ti panaginom dagitoy ket rimsua ti saan a panagkinnaawatan iti benneg ni Buado ken ni Aspiras.
Gapu iti daytoy, inkeddeng laengen ti biktima ti agawid tapno makaliklik iti riribuk ngem sinurot isuna ni Buado ket ditanan a binagsol ti kanigid a bakrangna babaen ti kitchen knife.
Dagus met nga intaray dagiti bystanders ti biktima iti pagagasan ngem pimmusay daytoy gapu iti kinakaro ti sinagrapna a pammagsol.
Mainaig iti daytoy, saan metten a masarakan dagiti pulis ti suspek gapu ta naglibas daytoy kalpasan ti krimen imetna ti inaramatna a patadem.
ilo_Latn ilo_Latn ilo_Latn ilo_Latn ilo_Latn ilo_Latn